Kinders, baba sterf in gru-ongeluk(Foto: Verskaf) Ses mense, onder wie vier kinders en ŉ baba, is Maandag in ŉ gru-ongeluk in Limpopo dood. ŉ Bakkie en ŉ vragmotor het reg van voor gebots tussen die Sasol-vulstasie en Baobab-tolhek op die N1.29-noord in die Vhembe-distrik. Die oorledenes is die 35-jarige bestuurder van een van die voertuie, vier kinders, tussen agt en 15 jaar oud, en ŉ baba. Volgens die provinsiale departement van vervoer en gemeenskapsveiligheid het wetstoepassers op die toneel gesê die oorskryding van die spoedgrens het moontlik tot die botsing gelei. Florence Radzilani, LUR vir vervoer en gemeenskapsveiligheid, het haar meegevoel met die families van die oorledenes betuig. “Ons pleit by motoriste om die padreëls te gehoorsaam sodat almal lewend by hul bestemmings uitkom.”